CELEX: 62019CB0692
Language: lt
Date: 2020-04-22 00:00:00
Title: Byla C-692/19: 2020 m. balandžio 22 d. Teisingumo Teismo (aštuntoji kolegija) nutartis byloje (Watford Employment Tribunal (Jungtinė Karalystė) prašymas priimti prejudicinį sprendimą) B / Yodel Delivery Network Ltd (Prašymas priimti prejudicinį sprendimą – Teisingumo Teismo procedūros reglamento 99 straipsnis – Direktyva 2003/88/EB – Darbo laiko organizavimas – „Darbuotojo“ sąvoka – Siuntų pristatymo įmonė – Pagal paslaugų teikimo sutartį įdarbintų kurjerių pripažinimas darbuotojais – Kurjerio teisė samdyti subrangovus ir tuo pačiu metu teikti panašias paslaugas tretiesiems asmenims)

31.8.2020   
            
            
               LT
            
            
               Europos Sąjungos oficialusis leidinys
            
            
               C 287/22
            
         
      2020 m. balandžio 22 d. Teisingumo Teismo (aštuntoji kolegija) nutartis byloje (Watford Employment Tribunal (Jungtinė Karalystė) prašymas priimti prejudicinį sprendimą) B / Yodel Delivery Network Ltd
      
      (Byla C-692/19) (1)
      
      (Prašymas priimti prejudicinį sprendimą - Teisingumo Teismo procedūros reglamento 99 straipsnis - Direktyva 2003/88/EB - Darbo laiko organizavimas - „Darbuotojo“ sąvoka - Siuntų pristatymo įmonė - Pagal paslaugų teikimo sutartį įdarbintų kurjerių pripažinimas darbuotojais - Kurjerio teisė samdyti subrangovus ir tuo pačiu metu teikti panašias paslaugas tretiesiems asmenims)
      (2020/C 287/33)
      Proceso kalba: anglų
      
         Prašymą priimti prejudicinį sprendimą pateikęs teismas
      
      
         Watford Employment Tribunal
      
      
         Šalys
      
      
         Ieškovas: B
      
         Atsakovė: Yodel Delivery Network Ltd
      
      
         Rezoliucinė dalis
      
      2003 m. lapkričio 4 d. Europos Parlamento ir Tarybos direktyva 2003/88/EB dėl tam tikrų darbo laiko organizavimo aspektų turi būti aiškinama taip, kad negalima pripažinti „darbuotoju“, kaip tai suprantama pagal šią direktyvą, asmens, kurį tariamas darbdavys įdarbino pagal paslaugų teikimo sutartį, kurioje nurodyta, kad tas asmuo yra nepriklausomas rangovas, jeigu jis gali:
      
                  —
               
               
                  samdyti subrangovus ar „pakaitinius asmenis“, kad jie suteiktų paslaugą, kurią įsipareigojo teikti pats,
               
            
                  —
               
               
                  imtis arba nesiimti tariamo darbdavio siūlomų įvairių užduočių ar vienašališkai nustatyti maksimalų jų skaičių,
               
            
                  —
               
               
                  teikti savo paslaugas bet kuriems tretiesiems asmenims, įskaitant tariamo darbdavio tiesioginius konkurentus, ir
               
            
                  —
               
               
                  pats nusistatyti „darbo“ valandas pagal tam tikrus parametrus ir suplanuoti savo darbo laiką taip, kaip patogiau jam pačiam, o ne vadovaudamasis vien tariamo darbdavio interesais,
                  kai, pirma, šio asmens nepriklausomumas nėra fiktyvus ir, antra, negalima nustatyti šio asmens ir tariamo jo darbdavio pavaldumo ryšio. Vis dėlto prašymą priimti prejudicinį sprendimą pateikęs teismas, atsižvelgdamas į visas reikšmingas su šiuo asmeniu susijusias aplinkybes ir į jo vykdomą ekonominę veiklą, turi tai kvalifikuoti pagal Direktyvą 2003/88.
               
            
         (1)  OL C 423, 2019 12 16.